In nomine Domini Dei æterni  Salvatoris nostri Jesu Christi HLodovicus misericordiâ Dei Rex. Si locis divinis cultibus mancipatis,  servorum Dei necessitatibus emolumentum regiæ celsitudinis exhibemus, profuturum nobis hoc ad præsentem vitam feliciùs transigendam,  futuram beatitudinem faciliùs obtinendam, nullatenùs dubitamus. Quocircà noverit omnium sanctæ Dei Ecclesiæ fidelium, nostrorúmque præsentium ac futurorum industria, quoniam intimante Geilone venerabili Abbate ad notitiam nostræ Celsitudinis venit, eò quòd genitor noster Karolus, piissimus Imperator Augustus, ob deprecationem ipsius Geiloni, Beatæ  Intemeratæ sempérque Virginis Dei Genitricis Mariæ, ac egregii Confessoris Christi Filiberti monasterium, qui dicitur Trenorchium, ubi gloriosus Martyr Valerianus corpore quiescit, in pago Cavilonensi, super fluvium Sogonna, dederat cum omnibus appendiciis suis. Sed  aliam cellam in pago Matisconensi, super ipsum fluvium Sogonna, quæ vocatur Sanctus Romanus, quam supradictus genitor noster ob deprecationem Bosoni Comitis dederat: hoc etiam confirmans per præceptum suæ auctoritatis, ut semper monachi ipsius loci, ipsas res perpetualiter habentes, illorúmque successores potestativè ecclesiasticè disponendi habeant potestatem: atque eligendi Abbatem, sicut semper temporibus HLodovici Imperatoris, avi nostri, atque Karoli Augusti attavi nostri, necnon  Pipini tritavi nostri habuerunt, ut semper habeant. Et ideò nos pro amore Dei,  præfatorum Sanctorum Dei patrocinia, æternæque retributionis præmium, necnon  elemosinam domni  genitoris nostri Karoli Augusti,  inclytæ genitricis nostræ Hirmintrudim,  pro salute nostrâ, carissimæque conjugis,  prolis, omnia similiter concedimus  confirmamus. Sed  immunitatem quam genitor noster, nostríque antecessores iisdem Sanctis concesserunt, tam in his rebus quàm  in cæteris aliis. Sed  in Ulcasiacum, quem nos præsenti anno, ob deprecationem carissimi Ducis nostri Bosoni præfatis Sanctis dedimus idipsum concedimus. Cujus immunitatis infractor sexcentorum solidorum culpabilis judicetur:  quicquid exinde jus fisci nostri sperare poterat, luminaribus ipsius Ecclesiæ totum concedimus. Nos autem præcipimus ut nullus nostrorum, vel successorum nostrorum, Comes, aut Vicecomes, seu Vicarius, aut Missus discurrens, in prædictâ immunitate à nobis  antecessoribus nostris concessâ ingredi audeat ad causas audiendas, aut aliquod districtum faciendum: neque exquirere, aut mansionaticum, aut paratam, aut parafredum, aut eulogias præsumat. Neque præsumat quippiam ab eorum servis, colonis, seu francis super eorum terrâ commanentibus exigere in publicis mercatis, sive de fratrum negotiis, seu de suis, teloneum, aut ullam, redibitionem seu exactionem: neque in mari, aut in Rodano, Seu Sogonnâ, aut Dou, vel cæteris fluminibus navigantibus, aut littoribus commorantibus requirere audeat aut præsumat, aut navaticum, aut cespitaticum, aut salutaticum, aut pontaticum, neque in terrâ rotaticum, Ut autem nostræ largitionis auctoritas per futura tempora diligentiùs ab omnibus conservetur, manu propriâ subter eam firmavimus,  anuli nostri impressione assignari jussimus. Signum gloriosissimi HLUDOVICI Regis. Ego VVigbaldus notarius, ad vicem Gozlini recognovi  subscripsi. Datum II. Idus Decembris, Indictione XII. anno II. regni domni HLodovici gloriosissimi Regis. Actum Cipsiaca fisco, in Dei nomine feliciter, amen. Locus sigilli olim membranæ affixi.